**HOLDKAPTAJNENS ROLLE**

Her kommer et par gode råd til holdkaptajnen:

* Du sikrer, at de nødvendige banereservationer til hjemmekampene er OK
* Aftal evt. ændrede tider med din kollega på det andet hold
* Ud over de 4 spillere, der skal være på holdet, er det godt at have et par stykker mere - afbud kan forekomme
* Tjek at medlemskab og alder er i overensstemmelse med turneringsbetingelserne

**Ved hjemmekampe**

* Det anbefales, at holdet sættes i god tid forud for kampdagen – evt. en uge før
* Reminder sendes – eller der ringes - til udeholdets kaptajn med evt. praktiske oplysninger, fx klokkeslæt, priser mv. på maden etc ….
* Banereservationen tjekkes. Det anbefales at have et par ’buffertider’ før den endelige starttid, da vi jo spiller to-bolde og derved har en pæn hastighed på banen
* Bestilling af en lettere frokost til deltagerne. Vi prøver at holde os på en pris på cirka kr. 80,-
* Oplyse lokalregler o.a. specielle baneforhold forud for kampstart
* Påmind spillerne om, at de skal framelde i god tid (min. 1-2 dage forinden), hvis de er forhindret i at spise efter matchen, så kaptajnen kan nå at afbestille. Afmeldes der ikke tidsnok skal spilleren betale
* Kampkort udfyldes i samspil med udeholdets kaptajn - husk kopi til sekretariatet. Kampkortet kan også med fordel laves på forhånd – og blot gennemgås på spilledagen
* Resultaterne meddeles straks efter kampen til webmaster via birte.hvid@privat.dk – og senest 2 døgn efter kampens afvikling, iht. turneringsbetingelserne

**Ved udekampe**

* Forud for kampdagen bør holdet sættes i god tid – gerne ligesom ved hjemmekampe
* Hvis holdet er interesseret, kan man arrangere samkørsel
* Vilkår for fritspilsordning (greenfee) oplyses over for dine spillere
* Kampkort udfyldes forud (evt. ifølge aftale med hjemmeholdets kaptajn på forhånd) og underskrives efter spillet
* Informer evt. dit hold om spisning og, hvad prisen er den pågældende dag
* Påmind spillerne om, at de skal framelde i god tid (min. 1-2 dage forinden), hvis de er forhindret i at spise efter matchen, så hjemmeholdet kan nå at afbestille. Afmeldes der ikke tidsnok skal spilleren betale